b'\n_START_ARTICLE_\nDocklands (Lontoo)\n_START_PARAGRAPH_\nDocklands, Lontoon satama-alue on t\xc3\xa4rke\xc3\xa4 It\xc3\xa4-Lontoon kehitysalue Thamesin pohjoispuolella ulottuen Towerin sillasta Woolwichissa olevaan Thamesin sulkuporttiin. Suurin osa siit\xc3\xa4 kuuluu virallisesti Tower Hamletsin, Newhamin, Southwarkin, Lewishamin ja Greenwichin kaupunginosiin._NEWLINE_Alueella on aikaisemmin ollut rahtilaivasatama ja useita telakoita, joista se on saanut nimens\xc3\xa4kin (engl. dock, telakka). Nyky\xc3\xa4\xc3\xa4n sataman p\xc3\xa4\xc3\xa4osa ja telakat ovat kuitenkin siirtyneet kauemmaksi kaupungin keskustasta l\xc3\xa4hemm\xc3\xa4ksi Thamesin suuta. Nykyisell\xc3\xa4\xc3\xa4n Docklands on yhdistelm\xc3\xa4 uusinta arkkitehtuuria ja vanhaa teollisuutta. Alueella on monia moderneja pilvenpiirt\xc3\xa4ji\xc3\xa4. Docklandsin muita n\xc3\xa4ht\xc3\xa4vyyksi\xc3\xa4 ovat Canary Wharf, Design Museum ja Thames Barrier Visitor Centre. Parhaiten satama-alueeseen voi tutustua tekem\xc3\xa4ll\xc3\xa4 matkan Thamesin jokialuksella. Alueelta johtaa jalankulkutunneli joen ali my\xc3\xb6s Greenwichiin, jossa sijaitsevat National Maritime Museum, Old Royal Naval College ja kuninkaallinen observatorio. Satama-alueella liikkuminen on helppoa. Docklands Light Railway -niminen automaattimetroj\xc3\xa4rjestelm\xc3\xa4 liikkuu maanpinnan yl\xc3\xa4puolella yhdist\xc3\xa4en l\xc3\xa4hes koko pohjoisrannan ja tarjoten hyv\xc3\xa4n n\xc3\xa4k\xc3\xb6alan. Bussit ja maanalainen alittavat joen, ja rautatiejunat liikenn\xc3\xb6iv\xc3\xa4t etel\xc3\xa4rannan puolella._NEWLINE_Vuonna 1987 alueelle avatiin London City Airport.'